Бөтәһенә лә билдәле булған хаж ғәмәлен генә алып ҡарайыҡ. Бәғзеләр унда аҙаҡ исемдәренә хажи йә хажиә тигән исемде йәбештереп ҡуйыу өсөн генә бара кеүек. Алла алдында ла был маҡтауға лайыҡ ғәмәлдәрҙән түгел. Әлбиттә, беҙҙең өсөн фарыз ителгән ғәмәлде үтәргә ынтылыу яҡшы. Әммә бында ике шарттың үтәлеүе мөһим. Беренсенән, ниәтеңдең тик Алла ризалығы өсөн генә булыуы. Икенсенән, хажға тик хәләл юл менән генә барыу.